# Dobrojutro, more

### Izvor: Wikipedija

Dobrojutro, more! je tradicionalna književna i kulturna manifestacija koja se od 1997. godine održava svakoga kolovoza u Podstrani u spomen na hrvatske književnike Josipa Pupačića, Dragu Ivaniševića, Juru Kaštelana i Nikolu Miličevića, kojima je poljički kraj bio zavičaj, i kao takav se odrazio u njihovim književnim djelima.

Inicijator ove manifestacije je Milan Vuković a organizira je Društvo hrvatskih književnika - ogranak Podstrana.

U sklopu ove manifestacije podupire se i umjetničko stvaranje mladih, raspisivanjem javnih natječaja za književno i likovno stvaralaštvo mladih.

## [uredi] Povijest

- 1997.

- 1998.

- 1999.

Plaketu "Dobrojutro, more 1999." je dobio Slavko Mihalić za trajan prinos hrvatskoj književnosti.

- 2000.

Plaketu "Dobrojutro, more 2000." je dobio Dragutin Tadijanović za trajan prinos hrvatskoj književnosti.

- 2001.

- 2002.

Održala se od 3. do 5. kolovoza. Organizirali su je Općinsko poglavarstvo i DHK, a pokrovitelji su bili Ministarstvo kulture i Ministarstvo prosvjete RH.

3. kolovoza

U portu u Svetom Martinu je bio dječji nastup, a iste večeri u Staroj Podstrani je otvorena izložba likovnih radova mladih (istu je otvorio akademik Tonko Maroević), u prostorijama Čitaonice.

Na temu (2001. ju je zadao Luko Paljetak) "U moru leži more i ponekad se vraća na svoje staro mjesto" sastavljene radove, čitali su ih učenici osnovnih i srednjih škola na ljetnoj pozornici. Za razliku od prošlih godina, tada su nastupili i studenti Visoke učiteljske škole i Umjetničke akademije.

4. kolovoza

Rezervirani izlet za sudionike ove manifestacije. Naslovljen je Pohod starcu Milovanu.

Pred spomenikom Dragi Ivaniševiću u Krilu Jesenicama je održan recital. Iza toga se išlo na grob pjesniku Srećku Diani u Brist i kući Andrije Kačića Miošića, a zatim se proslijedilo u Zaostrog, u obilazak franjevačke knjižnice i na koncu u Makarsku, na razgledanje malakološke zbirke.

Koncert Matije Dedića i Lidije Bajuk je bio dijelom večernjeg programa u Podstrani u Cindrovim dvorima, nekad davno prije čestim mjestom glazbeno-kazališnih događaja.

5. kolovoza

Održan je okrugli stol, na kojem su se okupili svi sudionici ove manifestacije.

Središnji događaj je bio pjesnički susret na ljetnoj pozornici u Staroj Podstrani. Sudjelovali su Jakša Fiamengo, Anđelko Novaković, Tonko Maroević, Luko Paljetak, Drago Štambuk, Igor Zidić, Nenad Valentin Borozan, Huan Octavio Prenz, Miroslav Mađer, Lidija Bajuk, Duško Gejić, Petar Opačić i Enes Kišević.

- 2003.

Plaketu "Dobrojutro more 2003." je dobila Vesna Parun za trajan prinos hrvatskoj književnosti.

- 2004.

- 2005.

- 2006.

Održala se od 3. do 5. kolovoza u Staroj Podstrani. Središnji događaj je bila književna večer, na kojoj su se predstavili poznati tuzemni i inozemni pjesnici sa svojim najnovijim djelima. U sklopu manifestacije, bio je raspisan i natječaj za likovna i književna stvarateljstva mladih.

- 2007.

Održala se od 3. do 5. kolovoza. Nagrađeni pjesnik za tu godinu je bio Ante Stamać. Tema za školske učenike, mlade likovne umjetnike, je bila nazvana po stihovima Anđelka Novakovića "Ja sam moru rođendan". Pored škola iz Hrvatske, sudionice su bile i škole iz Slovenije, Mađarske, Italije i Izraela.

## [uredi] Vanjske poveznice

- Dobro jutro, more!

Dobavljeno iz "http://hr.wikipedia.org../../../d/o/b/Dobrojutro%2C_more.html"

Kategorije: Hrvatske književne manifestacije | Hrvatske manifestacije | Književne nagrade

##### Views

- Članak
- Razgovor
- Trenutna inačica

##### Traži